Legal Document

Category: 1369

Text:
11. ΑΠΟΦΑΣΗ ΟΛΟΜΕΛΕΙΑΣ ΤΗΣ ΕΘΝΙΚΗΣ ΕΠΙΤΡΟΠΗΣ  ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) Αριθ. 498/046 της 15 Οκτ./5 Νοεμ. 2008 (ΦΕΚ  Β΄2260) Ορισμός Αγοράς Τερματισμού Φωνητικών Κλήσεων σε Μεμονωμένα Δίκτυα Κινητών Επικοινωνιών, Καθορισμός Επιχειρήσεων με Σημαντική Ισχύ στην εν λόγω Αγορά και Υποχρεώσεις αυτών (2ος Γύρος Ανάλυσης). (AKOΛΟΥΘΕΙ ΤΟ ΣΚΕΠΤΙΚΟ  ΤΗΣ ΑΠΟΦΑΣΗΣ ΟΛΟΜΕΛΕΙΑΣ ΤΗΣ ΕΕΤΤ) Αποφασίζει: Α. Εκδίδει Απόφαση, σύμφωνα με το κοινοποιηθέν και εγκριθέν από την Ευρωπαϊκή Επιτροπή Σχέδιο Μέτρων, με το ακόλουθο περιεχόμενο: Ι. Ορισμός Σχετικής Αγοράς Προϊόντων/Υπηρεσιών και Γεωγραφικής Αγοράς: 1 Η ΕΕΤΤ ορίζει διακριτές αγορές χονδρικής για τον τερματισμό φωνητικών κλήσεων στο δίκτυο κάθε Παρόχου Δικτύου Κινητής στην Ελλάδα. Συγκεκριμένα, ορίζει μια διακριτή αγορά τερματισμού κλήσεων στο δίκτυο κινητής της εταιρείας Cosmote, μια διακριτή αγορά τερματισμού κλήσεων στο δίκτυο κινητής της εταιρείας Vodafone-Panafon, και μια διακριτή αγορά τερματισμού κλήσεων στο δίκτυο κινητής της εταιρείας Wind. 2 Το γεωγραφικό εύρος των σχετικών αγορών είναι η Ελληνική Επικράτεια. ΙΙ. Ορισμός Επιχειρήσεων με Σημαντική Ισχύ στις ως άνω, υπό Ι. Σχετικές Αγορές («ΣΙΑ») 1 Η ΕΕΤΤ ορίζει:  1.1 Την εταιρεία Cosmote, ως επιχείρηση ηλεκτρονικών επικοινωνιών με Σημαντική Ισχύ στην σχετική αγορά χονδρικής για τον τερματισμό φωνητικών κλήσεων στο δίκτυο κινητής τηλεφωνίας της εν λόγω εταιρείας 1.2 Την εταιρεία Vodafone-Panafon, ως επιχείρηση ηλεκτρονικών επικοινωνιών με Σημαντική Ισχύ στην σχετική αγορά χονδρικής για τον τερματισμό φωνητικών κλήσεων στο δίκτυο κινητής τηλεφωνίας της εν λόγω εταιρείας. 1.3 Την εταιρεία WIND, ως επιχείρηση ηλεκτρονικών επικοινωνιών με Σημαντική Ισχύ στην σχετική αγορά χονδρικής για τον τερματισμό φωνητικών κλήσεων στο δίκτυο κινητής τηλεφωνίας της εν λόγω εταιρείας. ΙΙΙ. Κανονιστικές Υποχρεώσεις 1 Η EETT διατηρεί τις Κανονιστικές Υποχρεώσεις που ισχύουν δυνάμει της προηγούμενης ανάλυσης της σχετικής αγοράς και των προκύψαντων μέτρων, με την εισαγωγή τροποποιήσεων όσον αφορά την  υποχρέωση διαφάνειας και την υποχρέωση ελέγχου τιμών, σύμφωνα με τα αναφερόμενα στην παρούσα.  2 Στα πλαίσια αυτά επιβάλλει στις επιχειρήσεις ηλεκτρονικών επικοινωνιών Cosmote, VodafonePanafon, και WIND οι οποίες κρίθηκε ότι κατέχουν ΣΙΑ στην αγορά τερματισμού φωνητικών κλήσεων στο δίκτυο κινητής τους, τις κάτωθι υποχρεώσεις: 2.1 Υποχρέωση Παροχής Πρόσβασης και Χρήσης Ειδικών Ευκολιών Δικτύου. 2.2 Υποχρέωση Αμεροληψίας (μη διακριτικής μεταχείρισης). 2.3 Υποχρέωση Διαφάνειας, συμπεριλαμβανομένης της υποχρέωσης δημοσίευσης Προσφοράς Αναφοράς Διασύνδεσης με ορισμένο ελάχιστο περιεχόμενο. Για την ενδυνάμωση του ελέγχου συμμόρφωσης με την επιβληθείσα υποχρέωση διαφάνειας, επιβάλλεται η ενίσχυση της «ex ante» παρέμβασης της ΕΕΤΤ, με την εκ των προτέρων έγκριση της προς δημοσίευση Προσφοράς Αναφοράς των ΠΔΚ, σύμφωνα με τα αναφερόμενα στην Ενότητα 5 της παρούσας. 2.4 Υποχρέωση Λογιστικού Διαχωρισμού. 2.5 Υποχρέωση Ελέγχου Τιμών και κοστολόγησης με την επιβολή σταδιακής σύγκλισης των τελών τερματισμού φωνητικών κλήσεων σε δίκτυα κινητής (ΤΤΚ), όπως αυτά προκύπτουν με βάση μια bottom up προσέγγιση του σχετικού κόστους, προς μία συμμετρική μέση τιμή στόχου η οποία επιτυγχάνεται την 1.1.2011 και η οποία εξακολουθεί να ισχύει ως «τιμή οροφής» των ΤΤΚ μέχρι την έκδοση νεότερης απόφασης από την ΕΕΤΤ σχετικά. 3 Υποχρέωση Πρόσβασης και Χρήσης ειδικών ευκολιών δικτύου 3.1 Αναφορικά με την υποχρέωση παροχής πρόσβασης, κάθε Πάροχος Δικτύου Κινητής Τηλεφωνίας (ΠΔΚ) ο οποίος έχει ορισθεί ότι κατέχει ΣΙΑ στην σχετική αγορά χονδρικής για τον τερματισμό φωνητικών κλήσεων στο δίκτυό του φέρει τις ακόλουθες υποχρεώσεις : 3.1.1 Κάθε Πάροχος Δικτύου Κινητής Τηλεφωνίας (ΠΔΚ) ο οποίος έχει ορισθεί ότι κατέχει ΣΙΑ στην σχετική αγορά χονδρικής για τον τερματισμό φωνητικών κλήσεων στο δίκτυό του υποχρεούται να παρέχει πρόσβαση στο δίκτυό του (συμπεριλαμβανομένης της χρήσης ειδικών ευκολιών δικτύου) και να ανταποκρίνεται σε κάθε γραπτό αίτημα που υποβάλλεται από πρόσωπα που παρέχουν δημόσια δίκτυα ηλεκτρονικών επικοινωνιών.  (Μετά τη σελ. 674,16) Σελ. 674,17 Τεύχος     Σελ.      Καταστατικές Διατάξεις Παρόχων 22.Λ.α.11 3.1.2 Κάθε Πάροχος Δικτύου Κινητής Τηλεφωνίας (ΠΔΚ) ο οποίος έχει ορισθεί ότι κατέχει ΣΙΑ στην σχετική αγορά χονδρικής για τον τερματισμό φωνητικών κλήσεων στο δίκτυό του υποχρεούται να διαπραγματεύεται με καλή πίστη με κάθε πάροχο που αιτείται υπηρεσίες τερματισμού φωνητικών κλήσεων στο δίκτυο κινητής του. 3.1.3 Κάθε Πάροχος Δικτύου Κινητής Τηλεφωνίας (ΠΔΚ) ο οποίος έχει ορισθεί ότι κατέχει ΣΙΑ στην σχετική αγορά χονδρικής για τον τερματισμό φωνητικών κλήσεων στο δίκτυό του υποχρεούται όπως μην ανακαλεί την ήδη χορηγηθείσα πρόσβαση/διασύνδεση στο δίκτυο κινητής του. 3.1.4 Η παροχή πρόσβασης για την παροχή υπηρεσιών τερματισμού φωνητικών κλήσεων στα δίκτυα των παρόχων δικτύων κινητής θα πρέπει να λαμβάνει χώρα σύμφωνα με τα αναφερόμενα στην παρούσα. Η παροχή πρόσβασης στο δίκτυο των παρόχων δικτύων κινητής τηλεφωνίας για την παροχή υπηρεσιών διαφορετικών από τις υπηρεσίες τερματισμού φωνητικών κλήσεων, θα παρέχεται, το συντομότερο δυνατό και επί τη βάση δίκαιων και ευλόγων όρων, προϋποθέσεων και τελών καθώς και προϋποθέσεων και τελών που δύναται εκάστοτε να ορίζονται από την ΕΕΤΤ.  4 Υποχρέωση Αμεροληψίας (Μη Διακριτικής Μεταχείρισης) 4.1 Αναφορικά με την υποχρέωση Αμεροληψίας, κάθε ΠΔΚ ο οποίος έχει ορισθεί ότι κατέχει ΣΙΑ στην σχετική αγορά χονδρικής για τον τερματισμό φωνητικών κλήσεων στο δίκτυό του φέρει τις ακόλουθες υποχρεώσεις: 4.1.1 Υποχρεούται να μην μεταχειρίζεται άνισα τους πελάτες του στην αγορά χονδρικής, σε θέματα πρόσβασης δικτύου για τον τερματισμό φωνητικών κλήσεων.  4.1.2 Υποχρεούται να παρέχει υπηρεσίες και πληροφορίες σε τρίτους υπό τους ίδιους όρους και της ίδιας ποιότητας με τις παρεχόμενες για τις δικές του υπηρεσίες ή τις υπηρεσίες των θυγατρικών του ή των συνδεδεμένων με αυτόν εταιρειών.  5 Υποχρέωση Διαφάνειας 5.1 Αναφορικά με την υποχρέωση Διαφάνειας, κάθε ΠΔΚ ο οποίος έχει ορισθεί ότι κατέχει ΣΙΑ στην σχετική αγορά χονδρικής για τον τερματισμό φωνητικών κλήσεων στο δίκτυό του φέρει τις ακόλουθες υποχρεώσεις: 5.2 Δημοσιότητα 5.2.1 Κάθε πάροχος ο οποίος έχει ορισθεί ότι κατέχει ΣΙΑ στην σχετική αγορά χονδρικής για τον τερματισμό φωνητικών κλήσεων στο δίκτυό του,  Σελ. 674,18 Τεύχος     Σελ.      οφείλει να δημοσιεύει όλες τις πληροφορίες που συντελούν στη δημιουργία μιας ανταγωνιστικής αγοράς. Συγκεκριμένα υποχρεούται να δημοσιεύει τις μεταβολές των τελών για πρόσβαση στο δίκτυο πριν την εφαρμογή αυτών. Ειδικότερα, η δημοσίευση περιλαμβάνει την υποχρέωση να προβαίνει σε έγγραφη ενημέρωση της ΕΕΤΤ και όλων των παρόχων με τους οποίους υπάρχει συμφωνία πρόσβασης δικτύου, για τις προγραμματισμένες τροποποιήσεις των τελών του για την παροχή υπηρεσιών τερματισμού φωνητικών κλήσεων στο δίκτυό του και για τα τέλη σχετικά με κάθε νέα υπηρεσία παροχής πρόσβασης και να δημοσιεύει στην ιστοσελίδα του τις προγραμματισμένες τροποποιήσεις των τελών για την πρόσβαση δικτύου, την ημερομηνία έναρξης ισχύος των νέων τελών για την παροχή υπηρεσιών τερματισμού φωνητικών κλήσεων στο δίκτυό του και για τις νέες υπηρεσίες παροχής πρόσβασης.  5.2.2 Η δημοσίευση (ενημέρωση παρόχων / ΕΕΤΤ και ανάρτηση στην ιστοσελίδα του ΠΔΚ) πρέπει να γίνονται τουλάχιστον τριάντα (30) ημέρες πριν την εφαρμογή των τροποποιήσεων ή την εφαρμογή τελών για νέες υπηρεσίες παροχής πρόσβασης .  5.2.2.1 Η δημοσίευση περιλαμβάνει υποχρεωτικά κατ’ελάχιστο τα ακόλουθα στοιχεία: (i) Περιγραφή των υφιστάμενων τελών και των νέων τελών για την πρόσβαση δικτύου  (ii) Καθορισμό της ημερομηνίας έναρξης ισχύος της προτεινόμενης τροποποίησης ή της εφαρμογής τελών για νέες υπηρεσίες παροχής πρόσβασης, σύμφωνα με την παράγραφο 5.2.2 της παρούσας.  22.Λ.α.11 Καταστατικές Διατάξεις Παρόχων 5.2.2.2 Κάθε πάροχος κατέχων σημαντική ισχύ στην σχετική αγορά χονδρικής για τον τερματισμό φωνητικών κλήσεων στο δίκτυό του δεν δύναται να εφαρμόσει την μεταβολή των τελών πριν την προκαθορισμένη ημερομηνία έναρξης ισχύος της προτεινόμενης μεταβολής βάσει της αντίστοιχης δημοσίευσης, σύμφωνα με τα αναφερόμενα στην παράγραφο 5.2.2 της παρούσας. 5.2.3 Κάθε ΠΔΚ κατέχων σημαντική ισχύ στην σχετική αγορά χονδρικής για τον τερματισμό φωνητικών κλήσεων στο δίκτυό του οφείλει να υποβάλει στην ΕΕΤΤ εγγράφως στοιχεία κίνησης ανά δίμηνο, σύμφωνα με τα αναφερόμενα στην παράγραφο 7 της παρούσας.  5.3 Δημοσίευση Προσφοράς Αναφοράς Διασύνδεσης (ΠΑ) με ορισμένο ελάχιστο περιεχόμενο 5.3.1 Κάθε ΠΔΚ που έχει ορισθεί ότι κατέχει ΣΙΑ στη σχετική αγορά χονδρικής για τον τερματισμό φωνητικών κλήσεων στο δίκτυό του, υποχρεούται να δημοσιεύει και να κρατά ενήμερη Προσφορά Αναφοράς (ΠΑ) όσον αφορά στη διασύνδεση για την πρόσβαση στο δίκτυό του από τα δίκτυα παρόχων δημοσίων δικτύων ηλεκτρονικών επικοινωνιών, για την παροχή της υπηρεσίας τερματισμού φωνητικών κλήσεων. Η εν λόγω ΠΑ θα πρέπει να είναι επαρκώς αναλυτική ώστε να ανταποκρίνεται στις εύλογες ανάγκες της αγοράς. Ειδικότερα στα πλαίσια της ως άνω υποχρέωσής του κάθε ΠΔΚ θα δημοσιεύει και επιπρόσθετες ειδικές πληροφορίες, συμπεριλαμβανομένων τιμολογιακών πληροφοριών, τεχνικών προδιαγραφών, χαρακτηριστικών δικτύου, όρων και προϋποθέσεων για την παροχή και χρήση και τιμές αναφορικά με τις υπάρχουσες και τις όποιες καινούργιες υπηρεσίες τερματισμού κλήσεων σε τελικούς χρήστες.  5.3.2 Η εν λόγω Προσφορά Αναφοράς θα περιέχει κατ΄ ελάχιστο τα στοιχεία που αναφέρονται στο Παράρτημα Ι της παρούσας απόφασης. 5.4 Όροι αναφορικά με την δημοσίευση / επικαιροποίηση της Προσφοράς Αναφοράς 5.4.1 Δεδομένου ότι η Προσφορά Αναφοράς θα πρέπει να επικαιροποιείται προκειμένου να αντικατοπτρίζει τις ανάγκες της αγοράς, η ΠΑ των ΠΔΚ θα αναθεωρείται είτε κατόπιν πρωτοβουλίας της ΕΕΤΤ, ή κατόπιν θεμελιωμένου αιτήματος από την πλευρά των ΠΔΚ.  Ειδικότερα:  (i) Κάθε ΠΔΚ υποχρεούται να υποβάλει στην ΕΕΤΤ την (πρώτη) αναθεωρημένη Προσφορά Αναφοράς, σύμφωνα με τους όρους της παρούσας Απόφασης της ΕΕΤΤ, εντός τριάντα (30) ημερών από τη θέση της παρούσας Απόφασης σε ισχύ.  (ii) Η ΠΑ (συμπεριλαμβανομένης της οποιαδήποτε μεταγενέστερης τροποποίησης /αναθεώρησης αυτής) δημοσιεύεται από τον κάθε ΠΔΚ κατά τρόπο απολύτως σαφή στον Δικτυακό του Τόπο και υποβάλλεται στην ΕΕΤΤ. Η εν λόγω ΠΑ θεωρείται εγκριθείσα και δύναται να εφαρμοσθεί μετά την πάροδο εξήντα (60) τουλάχιστον ημερών από την υποβολή της στην ΕΕΤΤ, χωρίς την έκδοση Απόφασης της ΕΕΤΤ, άλλως από την θέση σε ισχύ Απόφασης της ΕΕΤΤ επί της δημοσιευθείσας Προσφοράς και σύμφωνα με τους όρους αυτής. (iii) Εντός της ως άνω προθεσμίας η ΕΕΤΤ δύναται να εκκινήσει διαδικασία τροποποίησης της υποβληθείσας ΠΑ, ενημερώνοντας εγγράφως σχετικά τον ΠΔΚ. Στην περίπτωση αυτή η εφαρμογή της ΠΑ αναστέλλεται μέχρι τη λήψη απόφασης της ΕΕΤΤ και σύμφωνα με τους όρους αυτής. (iv) Η ΕΕΤΤ μπορεί να επιβάλει αλλαγές στην Προσφορά Αναφοράς για τερματισμό κλήσεων σε δίκτυα κινητής, στις περιπτώσεις εκείνες όπου κρίνει ότι δικαιολογούνται τέτοιες τροποποιήσεις, σύμφωνα με το άρθρο 43 παρ.1, περίπτωση α, υποπερίπτωση ββ) του  ν. 3431/2006 (ΦΕΚ 13/Β/2006). (v) Στις περιπτώσεις εκείνες που το κρίνει κατάλληλο, η ΕΕΤΤ δύναται να διεξάγει δημόσια διαβούλευση παρέχοντας στα ενδιαφερόμενα μέρη την δυνατότητα να εκφράσουν τις απόψεις τους αναφορικά με τις προτεινόμενες τροποποιήσεις/αναθεωρήσεις της Προσφοράς Αναφοράς οι οποίες δύνανται να έχουν σημαντική επίπτωση στην σχετική αγορά, σύμφωνα με το Άρθρο 17 του ν. 3431/2006 (ΦΕΚ 13/Β/2006) και το άρθρο 6 της Οδηγίας Πλαίσιο. (vi) Σε κάθε περίπτωση τα εμπλεκόμενα μέρη θα έχουν ένα εύλογο χρονικό διάστημα προκειμένου να προβούν στις απαραίτητες τροποποιήσεις προτού η αναθεωρημένη προσφορά αναφοράς τεθεί σε εφαρμογή. 5.5 Κοινοποίηση Συμβάσεων ΠΔΚ για την παροχή πρόσβασης στο δίκτυό τους / Κοινοποίηση ‘πέραν του βασικού’ συμφωνιών επιπέδου υπηρεσιών (“advanced” SLAs) (Μετά τη σελ. 674,18) Σελ. 674,19 Τεύχος     Σελ.      Καταστατικές Διατάξεις Παρόχων 22.Λ.α.11 5.5.1 Κάθε ΠΔΚ που έχει ορισθεί ότι κατέχει ΣΙΑ στη σχετική αγορά χονδρικής για τον τερματισμό φωνητικών κλήσεων στο δίκτυό του, υποχρεούται να υποβάλει στην ΕΕΤΤ τις συμβάσεις που υπογράφει για την παροχή πρόσβασης στο δίκτυο κινητής του, προκειμένου η ΕΕΤΤ να είναι σε θέση να ελέγξει ότι ακολουθείται η Προσφορά Αναφοράς (ΠΑ) που έχει δημοσιεύσει, καθώς επίσης και τις ‘πέραν του βασικού’ συμφωνίες επιπέδου υπηρεσιών (“advanced” SLAs) τις οποίες τυχόν συνάπτει επί τη βάσει εμπορικής συμφωνίας. 6 Υποχρέωση Λογιστικού Διαχωρισμού Κάθε ΠΔΚ ο οποίος έχει ορισθεί ότι κατέχει ΣΙΑ στην σχετική αγορά χονδρικής για τον τερματισμό φωνητικών κλήσεων στο δίκτυό του, φέρει την υποχρέωση να εφαρμόσει λογιστικό διαχωρισμό στη σχετική αγορά. Η ΕΕΤΤ, θα διαβουλευθεί περαιτέρω τις μεθοδολογίες λογιστικού διαχωρισμού και τις μεθοδολογίες λογιστικού ελέγχου.  7 Υποχρέωση Ελέγχου Τιμών και Κοστολόγησης  7.1 Με την παρούσα επιβάλλεται σε κάθε ΠΔΚ ο οποίος έχει ορισθεί ότι κατέχει ΣΙΑ στην αγορά για τον τερματισμό φωνητικών κλήσεων στο δίκτυό του η υποχρέωση ελέγχου τιμών, σύμφωνα με τα αναφερόμενα στην παρούσα διάταξη: 7.2 Ειδικότερα, κάθε ΠΔΚ ο οποίος έχει ορισθεί ότι κατέχει ΣΙΑ στην σχετική αγορά χονδρικής για τον τερματισμό φωνητικών κλήσεων στο δίκτυό του, (Cosmote, Vodafone και WIND), φέρει την υποχρέωση να προβεί σε σταδιακή μείωση των τελών τερματισμού κλήσεων στο δίκτυό του προς την οριζόμενη, με την παρούσα, τιμή στόχου για το έτος 2011, ακολουθώντας την πορεία μείωσης (glide path) που περιγράφεται στην παρούσα διάταξη, όπως αυτή αναπαρίσταται στον Πίνακα 1: Πάροχος 1.1.2009 – 31.12.2009 1.1.2010 – 31.12.2010 1.1.2011 Cosmote 0,0786 0,0624 0,0495 Vodafone 0,0786 0,0624 0,0495 Wind 0,0786 0,0624 0,0495 Πίνακας 1: Glide path ελέγχου τιμών σε Eυρώ, ανά λεπτό 7.3 Το glide path αποτελείται από τρία (3) βήματα, τα οποία περιλαμβάνουν τις κατάλληλες προσαρμογές στην υπό ρύθμιση τιμή οροφής και πρέπει να υλοποιηθούν από τον κάθε ΠΔΚ, την 1η Ιανουαρίου 2009, την 1.1.2010 και την 1.1.2011, αντίστοιχα. Με το ως άνω glide path ορίζονται συνολικά  Σελ. 674,20 Τεύχος     Σελ.      τρεις (3) περίοδοι, κατά τη διάρκεια των οποίων για κάθε ΠΔΚ ο μέσος όρος των εσόδων τερματισμού φωνητικών κλήσεων του ΠΔΚ στο δίκτυο κινητής του, ανά λεπτό, δεν δύναται να υπερβαίνει την τιμή οροφής της αντίστοιχης περιόδου που παρουσιάζεται στον Πίνακα 1, στο οποίο αναπαρίσταται η διάρθρωση της υποχρέωσης ελέγχου τιμών μέχρι και το έτος 2011 για κάθε έναν από τους ως άνω παρόχους. Σημειώνεται ότι η τιμή-στόχου για το έτος 2011 υπολογίστηκε σύμφωνα με τα όσα αναλυτικά παρουσιάζονται ανωτέρω. 7.4 Μετά την 1.1.2011 και έως ότου υπάρξει νεότερη Απόφαση της ΕΕΤΤ, για κάθε ΠΔΚ ο οποίος έχει ορισθεί ότι κατέχει ΣΙΑ στην σχετική αγορά χονδρικής για τον τερματισμό φωνητικών κλήσεων στο δίκτυο κινητής του, ο μέσος όρος των εσόδων τερματισμού του ΠΔΚ ανά λεπτό από τον τερματισμό στο δίκτυο κινητής του δεν δύναται να υπερβαίνει την τιμή οροφής για την 1.1.2011. 7.5 Σε περίπτωση όπου υπάρχουν «ουσιώδεις αποκλίσεις» στις ετήσιες τιμές του πληθωρισμού σε σχέση με τις προβλέψεις του πληθωρισμού 14  που χρησιμοποιήθηκαν για τον υπολογισμό των τιμών στο ως ανωτέρω glide path, η ΕΕΤΤ, με σχετική Απόφασή της, θα τις αναθεωρεί σε ετήσια βάση, με ισχύ από την 1η Ιανουαρίου του σχετικού έτους, αποκλειστικά προκειμένου να λαμβάνονται υπόψη οι ως άνω «ουσιώδεις αποκλίσεις».  14  EU's Projection for 2008 for Greece as of March 4,2008 (Council Opinion on the updated Stability Programme of Greece 2007-2010) 22.Λ.α.11 Καταστατικές Διατάξεις Παρόχων 7.6 Δια της παρούσας ρυθμίζεται μόνο το μέσο τέλος (που εκφράζεται ως ένα «out-turn ratio» ο λόγος των εσόδων τερματισμού προς την κίνηση τερματισμού) προκειμένου να αξιολογείται η συμμόρφωση των ΠΔΚ με την επιβληθείσα υποχρέωση για τις τρεις (3) υπό εξέταση περιόδους (τρία (3) βήματα), καθώς και για την περίοδο μετά το τελευταίο βήμα του glide path της 1.1.2011 και έως ότου υπάρξει νεότερη σχετική απόφαση της ΕΕΤΤ. Ειδικότερα, η αξιολόγηση αυτή της συμμόρφωσης θα γίνει συγκρίνοντας τη μέση χρέωση διασύνδεσης της εκάστοτε υπό εξέταση περιόδου με τις ανώτατες τιμές που παρουσιάζονται στον ανωτέρω πίνακα.  7.7 Προκειμένου να διασφαλίζει ότι εφαρμόζονται οι μειώσεις τιμών και να παρέχει προειδοποίηση για οποιαδήποτε πιθανή αποτυχία συμμόρφωσης με τα βήματα της ορισθείσας σταδιακής πορείας μείωσης (glide path), η ΕΕΤΤ δύναται, μεταξύ άλλων, να προβαίνει σε διμηνιαίους ελέγχους των τελών. Στα πλαίσια αυτά δύναται να ζητά την υποβολή πληροφοριών από τους παρόχους σχετικά με τα έσοδα και την κίνηση των εισερχόμενων φωνητικών κλήσεων (που αφορούν σε δίκτυα 2ης και 3ης γενιάς, τόσο συγκεντρωτικά όσο και ανά τεχνολογία), οι οποίες πληροφορίες θα παρέχονται εντός της ορισθείσας από την ΕΕΤΤ προθεσμίας και πάντως το αργότερο εντός δέκα (10) ημερών. Στην περίπτωση όπου για την παροχή των αιτηθέντων στοιχείων, απαιτείται οικονομική εκκαθάριση μεταξύ των παρόχων, τότε αυτά θα αποστέλλονται στην ΕΕΤΤ μη εκκαθαρισμένα στοιχεία από το τέλος του υπό εξέταση διμήνου, εντός της προθεσμίας του προηγούμενου εδαφίου, ενώ τα εκκαθαρισμένα στοιχεία θα αποστέλλονται στην ΕΕΤΤ το αργότερο τριάντα (30) ημέρες μετά το τέλος του υπό εξέταση διμήνου.  7.8 Κάθε ΠΔΚ ο οποίος έχει ορισθεί ότι κατέχει ΣΙΑ στην σχετική αγορά χονδρικής για τον τερματισμό φωνητικών κλήσεων στο δίκτυό του, (Cosmote, Vodafone και WIND), απαγορεύεται να επιβάλει ελάχιστη χρέωση ή τέλος αποκατάστασης κλήσεων στις χρεώσεις τερματισμού φωνητικών κλήσεων σε κινητά δίκτυα. Β. Η «Cosmote Κινητές Τηλεπικοινωνίες Α.Ε.», η «Vodafone-Panafon Ανώνυμη Ελληνική Εταιρεία Τηλεπικοινωνιών», και η εταιρεία «WIND Ελλάς Τηλεπικοινωνίες Α.Ε.Β.Ε» ως επιχειρήσεις ηλεκτρονικών επικοινωνιών με Σημαντική Ισχύ στις σχετικές αγορές χονδρικής για τον τερματισμό φωνητικών κλήσεων στο δίκτυό τους, υποχρεούνται να εκπληρώσουν όλες τις υποχρεώσεις που επιβάλλονται με την παρούσα σύμφωνα με τα αναφερόμενα στην κείμενη Εθνική και Ευρωπαϊκή νομοθεσία. Γ. Από την έναρξη ισχύος της παρούσας Απόφασης καταργείται κάθε άλλη γενική ή ειδική διάταξη απόφασης της Ε.Ε.Τ.Τ., που αντίκειται στις διατάξεις της παρούσας ή κατά το μέρος που ρυθμίζει κατά διάφορο τρόπο θέματα που ρυθμίζονται με την παρούσα.  Δ. Σε συμμόρφωση με το από 1.8.2008 (υπ’ αριθμ. ΕΕΤΤ 42593/4.8.2008) Σχόλιο της Ευρωπαϊκής Επιτροπής, η ΕΕΤΤ επιφυλάσσεται όπως επανεξετάσει την αναγκαιότητα να αναθεωρήσει την ανάλυσή της όταν µία κοινή προσέγγιση υιοθετηθεί σε Ευρωπαϊκό επίπεδο. Ε. Προσαρτάται και αποτελεί αναπόσπαστο μέρος της Παρούσας το ακόλουθο παράρτημα: Παράρτημα Ι Ελάχιστο Υποχρεωτικό Περιεχόμενο Προσφοράς  Αναφοράς Διασύνδεσης (ΠΑ)  Τα κάτωθι στοιχεία συνιστούν τον κατάλογο με τα ελάχιστα στοιχεία που πρέπει υποχρεωτικά να περιλαμβάνονται στην προς δημοσίευση ΠΑ των ΠΔΚ.. 1. Προϋποθέσεις και όρου για την υλοποίηση της διασύνδεσης . 2. Προϋποθέσεις και όρους για την υλοποίηση αιτημάτων για χρήση ειδικών ευκολιών συμπεριλαμβανομένης της συνεγκατάστασης. 3. Τεχνικές προδιαγραφές και χαρακτηριστικά δικτύου για την υλοποίηση της διασύνδεσης συμπεριλαμβανομένων των σημείων διασύνδεσης  4. Αναλυτική περιγραφή διαδικασιών και χρονοδιαγραμμάτων για  (i) Αρχική υλοποίηση διασύνδεσης (ii) Συνεγκατάσταση  (iii) Δοκιμές και μετρήσεις (iv) Συντήρηση δικτύου (v) Προσδιορισμό και επιδιόρθωση βλαβών (vi) Υλοποίηση νέων ζεύξεων διασύνδεσης  (vii) Επέκταση χωρητικότητας διασύνδεσης σε υφιστάμενες ζεύξεις διασύνδεσης. (viii) Προβλέψεις κίνησης. 5. Αναλυτική περιγραφή των προσφερόμενων υπηρεσιών (ποιότητα υπηρεσίας, τιμές κ.α), συμπεριλαμβανομένης και της συνεγκατάστασης 6. Καθορισμός διαδικασιών χρεώσεων 7. Καθορισμός διαδικασιών επίλυσης διαφορών (Μετά τη σελ. 674,20) Σελ. 674,21 Τεύχος     Σελ.      Καταστατικές Διατάξεις Παρόχων 22.Λ.α.11 8. Προϋποθέσεις και όροι Βασικής Συμφωνίας Επιπέδου Υπηρεσιών (Basic SLA), συμπεριλαμβανομένου του καθορισμού των ρητρών για καθυστέρηση παράδοσης υπηρεσίας ή καθυστέρηση στην άρση βλάβης. Οι εν λόγω υπηρεσίες θα προσφέρονται με τέτοιον τρόπο ώστε οι πελάτες χονδρικής να μπορούν να επιλέγουν μόνο τις υπηρεσίες που επιθυμούν ΣΤ. Η ισχύς της παρούσας Απόφασης άρχεται από τη δημοσίευσή της στην Εφημερίδα της Κυβέρνησης. Ζ. Η παρούσα απόφαση, καθώς και το παράρτημα αυτής, να κοινοποιηθεί στις «Cosmote Κινητές Τηλεπικοινωνίες Α.Ε.», «Vodafone-Panafon Ανώνυμη Ελληνική Εταιρεία Τηλεπικοινωνιών» και «WIND Ελλάς Τηλεπικοινωνίες Α.Ε.Β.Ε», ως επιχειρήσεις κατέχουσες ΣΙΑ στη σχετική αγορά χονδρικής για τον τερματισμό φωνητικών κλήσεων στο δίκτυό τους. Η. Η παρούσα Απόφαση καθώς και το παράρτημα αυτής να κοινοποιηθεί στην Ευρωπαϊκή Επιτροπή σύμφωνα με το άρθρο 16 παρ.3 του ν. 3431/2006.